**С Ъ О Б Щ Е Н И Е**

Във връзка с предстоящите на 26.05.2019 г. избори за членове на Европейския парламент от Република България и във връзка с чл. 91 от Изборния кодекс, Решения № 139-ЕП от 10.04.2019 г. и № 150-ЕП от 11.04.2019 г. на ЦИК и Решение № 18-ЕП от 14.04.2019 г. на РИК 16 Пловдив

**кметът на община Пловдив отправя към** парламентарно представените партии и коалиции в 44то Народно събрание и към ръководствата на партиите и коалициите, които имат избрани с техни кандидатски листи членове на Европейския парламент, но не са парламентарно представени

**покана за участие в консултации за сформиране съставите на секционните** избирателни комисии (СИК) на територията на община Пловдив.

Консултациите ще се проведат **на 18.04.2019 г. (четвъртък) от 11.00 часа в сградата на община Пловдив, пл. „Стефан Стамболов” № 1, Заседателна зала – 2 етаж.**

На консултациите партиите и коалициите следва да представят:

1. Писмено предложение за състав на СИК, което да съдържа:
* наименованието на партията или коалицията, която прави предложението;
* имената и ЕГН на предложените лица;
* длъжността в комисията, за която се предлагат;
* образование, специалност;
* телефон за връзка с предложеното за член на СИК лице.
1. Заверено от партията копие на удостоверение за актуално правно състояние на партията, издадено не по-рано от 19 март 2019 г., или копие от решението за образуване на коалицията за участие в изборите за 44-то Народно събрание, с което се удостоверяват пълномощията на лицата, представляващи съответната партия или коалиция;
2. Пълномощно от лицата, представляващи съответната партия или коалиция, в случаите, когато в консултациите ще участват упълномощени лица (оригинал или заверено копие);
3. Писмено предложение за резервни членове на СИК, което да съдържа данните, посочени в т. 1.

**Общинска администрация Пловдив**

**15.04.2019 г.**